पाएं अपने शहर की ताज़ा ख़बरें और फ्री ई-पेपरडाउनलोड करें
खुद के घर को कब्रिस्तान जैसा बनाने वाले 70 वर्षीय व्यक्ति की शनिवार सुबह मौत हो गई। उन्होंने अपने माता-पिता और बहन को मौत के बाद उन्हें घर ही दफना दिया था। मौत की सूचना मिलने पर नर सेवा नारायण सेवा समिति सदस्य व सिटी टू की पुलिस मौके पर पहुंची और शव सरकारी अस्पताल के शवगृह में रखवाया। जानकारी के अनुसार राजिन्द्र भाटिया लंबे समय से खंडहर हाल हो चुके आश्रम में जीवन बसर कर रहा था। यहां के मोहल्लावासियों की मांग पर प्रशासन ने खुदाई के दौरान मृतकों के कुछ अवशेष बरामद किए थे, जिसमें रसोई घर में रखी एक मानव की खोपड़ी भी शामिल थी। शनिवार सुबह उसकी मौत हो गई, जिसके पास बिजली की तार भी पड़ी थी। संभावना जताई जा रही है कि करंट से ही मौत हुई है। इधर, सूचना पर नर सेवा समिति सदस्य पहुंचे और सिटी टू के एएस आई भूपेन्द्र सिंह के नेतृत्व मे उसका शव सरकारी अस्पताल की मोर्चरी में रखवाया। मृतक का कोई वारिस न होने के कारण नर सेवा समिति द्वारा ही उसका संस्कार किया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn